لیکن اِس کے ساتھ ہی سچل میں ایک امتیازی وصف بھی نظر آتا ہے اور وہ یہ کہ انھوں نے اپنے عہد کی شاعری کے عام ماحول سے متاثر ہوکر اپنی غزل میں تَفَنُّن کے طور پر بھی بے مطلب و بے معانی اور سطحی باتوں کو کوئی جگہ نہیں دی ہے۔علاوہ ازیں غزل میں معاشرے کی اصلاحِ حال کے لیے وعظ و پند کا جو طریقہ جس نے مولانا حالیؔ کے دور میں خوب فروغ پایا ، وہ مولانا حالیؔ سے بہت عرصہ قبل سچل کی شاعری میں نمایاں عنصر کی صورت میں موجود تھا ۔
Entity: غزل — Type: /art/written_work, /art, /art/music